CELEX: 62012CN0164
Language: sl
Date: 2012-04-03 00:00:00
Title: Zadeva C-164/12: Predlog za sprejetje predhodne odločbe, ki ga je vložilo Finanzgericht Hamburg (Nemčija) 3. aprila 2012 – DMC Beteiligungsgesellschaft mbH proti Finanzamt Hamburg-Mitte

21.7.2012   
            
            
               SL
            
            
               Uradni list Evropske unije
            
            
               C 217/5
            
         Predlog za sprejetje predhodne odločbe, ki ga je vložilo Finanzgericht Hamburg (Nemčija) 3. aprila 2012 – DMC Beteiligungsgesellschaft mbH proti Finanzamt Hamburg-Mitte
   (Zadeva C-164/12)
   2012/C 217/09
   Jezik postopka: nemščina
   
      Predložitveno sodišče
   
   Finanzgericht Hamburg
   
      Stranki v postopku v glavni stvari
   
   
      Tožeča stranka: DMC Beteiligungsgesellschaft mbH
   
      Tožena stranka: Finanzamt Hamburg-Mitte
   
      Vprašanji za predhodno odločanje
   
   
               1.
            
            
               Ali je združljivo s členom 43 ES (oziroma členom 49 PDEU), da nacionalna ureditev v primeru prenosa deležev družbenika osebne družbe v kapitalsko družbo določa, da je treba nujno prikazati preneseno poslovno premoženje z vrednostjo tega premoženja kot dela podjetja (zaradi česar z odkritjem skritih rezerv prenosni družbi nastane kapitalski dobiček), če Zvezna republika Nemčija nima pravice do obdavčenja dobička iz odsvojitve novih družbenih deležev, ki jih je prenosna družba pridobila zaradi prenosa ob vložitvi stvarnega vložka?
            
         
               2.
            
            
               Če je na prvo vprašanje treba odgovoriti nikalno: ali je nacionalna ureditev združljiva s členom 43 ES (oziroma členom 49 PDEU), če ima prenosna družba pravico, da zahteva brezobrestni odlog plačila davka, dolgovan zaradi odkritja skritih rezerv, tako da lahko davek na kapitalski dobiček plača v letnih obrokih, ki znašajo najmanj eno petino, če je za plačilo obrokov zagotovljeno zavarovanje?